Diari Oficial de la Generalitat Valenciana


Sumari del DOGV 5091, del 13-09-2005 (2005/9844)

Informació pública de l'aprovació del conveni i inici de l'expedient d'expropiació per a l'adquisició dels terrenys del S.Y.Q.5.4 a Ramón Navarrete i altres.
-------------------------------------------------------------------------------------------------------------------------------------------------------------

### Dades del document

Número de DOGV
:   5091

Data del DOGV
:   13-09-2005

Secció del DOGV
:   V. ALTRES ANUNCIS - F) EXPROPIACIONS

Número del document
:   2005/9844


Organisme emissor
:   Ajuntament de l'Eliana

Tipus de document
:   Anunci

Informació pública de l'aprovació del conveni i inici de l'expedient d'expropiació per a l'adquisició dels terrenys del U.I.G.6.3 a Ramón Navarrete i altres. [2005/F9844]
  
El Ple de l'ajuntament, en la sessió tinguda amb caràcter ordinari el dia 28 de juliol de 2005, va adoptar entre altres, l'acord següent:
  
Primer. Aprovar l'inici de l'expedient d'expropiació respecte dels terrenys identificats en informe de l'arquitecta municipal, la relació de propietaris dels quals serà publicada durant el termini de 15 dies (amb descripció dels béns i drets afectats) als efectes de l'article 36 de la Llei 6/1998, articles 15 i següents de la Llei d'Expropiació Forçosa, termini durant el qual es trobarà exposat al tauler d'anuncis de l'Àrea d'Urbanisme i Secretaria, i qualsevol persona podrà aportar per escrit al·legacions de fons o forma i oposar-se a la necessitat d'ocupació. Transcorregut el termini esmentat sense al·legacions, s'entendrà conclòs l'expedient d'expropiació.
  
Els terrenys afectats pel present expedient d'expropiació tenen la identificació següent:
  
- Finca registral número 18503, urbana, amb una superfície de 33.934,60 metres quadrats, i els límits següents, segons el títol:
  
- Nord: parcel·la d'Alfonso García Martín.
  
- Sud: carrer de Ramón Navarrete.
  
- Est: parcel·la de Federico Sabater Rausell.
  
- Oest: Club de Tenis.
  
- Referències cadastrals números 27651-42, 27967-43 i 27978-10.
  
De l'esmentada finca registral se segregaran 9.772 metres quadrats a l'objecte de la seua expropiació, amb els límits següents:
  
- Front: carrer de Pelayo.
  
- Fons: carrer de Ramón Navarrete.
  
- Esquerra: parcel·la de referència cadastral número 27583-01.
  
- Dreta: resta de parcel·la destinada a T.H.U.8.0.
  
Segon. Acceptar el conveni subscrit pels interessats, de conformitat amb el full d'apreciació realitzat per l'arquitecta municipal que s'aprova, que fixa el preu just en metàl·lic, si bé per a l'efectivitat del pagament i reconeixement de drets, i en conseqüència la seua adquisició, haurà de transcórrer el termini assenyalat en l'apartat primer d'este acord sense al·legacions o una vegada estes es resolguen. S'haurà d'aportar un certificat registral que acredite la propietat dels terrenys, i s'alçarà acta d'ocupació i pagament.
  
Tercer. Ordenar que es procedisca al mesurament dels terrenys als efectes de determinar amb exactitud el sòl que resta per adquirir i l'adscripció de les diferents superfícies segons el considerant tercer d'este acord. Així mateix, el pagament queda subjecte a l'alçament topogràfic que determine amb exactitud la superfície real sobre el terreny necessari per a l'acta d'ocupació i pagament.
  
Quart. Procedir, una vegada fiscalitzat per intervenció i complits els restants tràmits, al pagament del preu convingut, a càrrec de la partida existent amb caràcter finalista, així com a l'ocupació dels terrenys esmentats, d'acord amb el que s'establix en la legislació d'expropiació forçosa i urbanisme.
  
Cinqué. D'acord amb el conveni subscrit els particulars renuncien expressament a totes les accions que els pogueren correspondre derivades del present expedient d'expropiació forçosa, i no podran reclamar per cap concepte com a afectat per l'expedient, ja que amb la quantitat estipulada i una vegada rebuda, es considera íntegrament pagat, respecte de la superfície expropiada, tant de l'import de la valoració dels béns i drets considerats com de tots els perjuís que en qualsevol orde se li hagueren pogut ocasionar.
  
Sisé. El preu just engloba i abasta el pagament dels elements valorables, que es deriven de l'expedient d'expropiació i de totes les possibles indemnitzacions a què la dita expropiació poguera donar lloc.
  
Seté. Ordenar a la Intervenció que efectue el pagament de 879.480 euros una vegada alçada l'acta d'ocupació i pagament, que s'efectuarà una vegada presentat un certificat registral i plànol topogràfic.
  
Huité. Publicar la relació d'afectats i finca afectada registral i cadastral.
  
Nové. Facultar l'Alcaldia per a l'execució del present acord, fins i tot per als documents que procedisca atorgar a este efecte, i aprovació si és el cas de la possible rectificació o aclariment de les dades concretes derivades del certificat registral i alçament topogràfic, que hauran de tindre l'informe favorable previ dels tècnics municipals.
  
Contra la present resolució, que posa fi a la via administrativa, es pot interposar un recurs contenciós administratiu davant del Jutjat Contenciós Administratiu de València dins del termini de dos mesos, comptats a partir de l'endemà de la recepció de la present notificació; potestativament, podrà vosté interposar un recurs de reposició davant del mateix òrgan que ha dictat la resolució que se li notifica, en el termini d'un mes, comptat a partir de l'endemà de la data de la present notificació, sense perjuí que puga interposar qualsevol altre recurs que es considere procedent. Si s'ha interposat el recurs potestatiu de reposició no es podrà interposar el contenciós fins que siga resolt expressament el primer o s'haja produït la desestimació presumpta d'este, cosa que es portarà a cap una vegada transcorregut el termini d'un mes des de la interposició. Tot això de conformitat amb el que s'establix en la Llei 29/1998, de 13 de juliol, Reguladora de la Jurisdicció Contenciosa Administrativa, i l'article 116 i concordants de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Cosa que es fa pública, als efectes de l'article 21 de la Llei d'Expropiació Forçosa i l'article 59.4 de la Llei de Règim Jurídic de les Administracions Públiques i del Procediment Administratiu Comú, pel que fa a notificacions a propietaris desconeguts o el domicili dels quals es desconega, o intentada la notificació no s'haja pogut practicar.
  
Igualment es publica a continuació la relació de propietaris afectats i la finca registral i cadastral afectada.
  
Propietaris:
  
- Ramón Navarrete Cortes.
  
- Víctor Ramón Esparza Navarrete.
  
- José Jacinto Esparza Navarrete.
  
- Santiago Esparza Navarrete.
  
Finca registral: 18909.
  
Finca cadastral: 27933-42; 27417-43 i 27244-10.